Չարլզ Կրաուտհամեր

Չարլզ Կրաուտհամեր (, ), ամերիկացի լրագրող, լրագրային տեսաբան և մեկնաբան։

Կրաուտհամերի շաբաթաթերթը տպագրվում է աշխարհի ավելի քան 400 թերթերում։ Նա The Weekly Standard-ի օգնական խմբագիրն էր և Fox News-ի Bret Bayer Special-ի մասսայական քննադատության մասնակիցը։ 1993 թվականից 2013 թվականներին նա յուրաքանչյուր շաբաթ մասնակցում էր որպես PBS-ի «Վաշինգտոնի ներսում» հեռուստատեսային շոուի հրավիրված մասնագետ։

1986 թվականի Պուլիցերյան մրցանակի դափնեկիր՝ իր հետևյալ մեկնաբանությամբ. «Տարբեր հարցերի վերաբերյալ իր նրբագեղ գրած և հստակ մեկնաբանությունների համար»(«For his gracefully written and clear commentary on a variety of issues»):

Կենսագրություն 
Ծնվել է Ավստրո-Հունգարական կայսրությունից և Բելգիայից հրեա ներգաղթյալների ընտանիքում, որոնք հանդիպել են Կուբայում։ Նրա հայրը՝ Շուլիմ Կրաուտամերը (1904-1987), դեռահաս ժամանակ Բոլեխովից տեղափոխվել է Լիոն, որտեղ նա զբաղվել է սնկի վաճառքով, իսկ ավելի ուշ ավարտել է Լիոնի համալսարանի իրավաբանական ֆակուլտետը։ Որոշ ժամանակ նա կնոջ՝ Թեայի հետ ապրել է Բրազիլիայում, որտեղ ծնվել է նրանց ավագ որդին՝ Մարսելը (1946-2006), որը դարձավ թոքաբան։

Երբ նա 5 տարեկան էր, ընտանիքը բնակություն հաստատեց Մոնրեալում , որտեղ հայրը աշխատում էր անշարժ գույքի գործակալությունում։ Ընտանիքում խոսակցական լեզուն ֆրանսերենն էր։  1970 թվականին ավարտել է Մակգիլի համալսարանի տնտեսագիտության և քաղաքագիտության ֆակուլտետը, որից հետո՝ մեկ տարում ավարտել է Օքսֆորդի համալսարանի Բալիոլի քոլեջի քաղաքագիտության ֆակուլտետը։ Վերադառնալով ԱՄՆ՝ ընդունվել է Հարվարդի համալսարանի բժշկական դպրոցը։ Այնտեղ սովորելու հենց առաջին իսկ տարում տուժել է անհաջող ջրացատկի հետևանքով,  պարանոցային հատվածում կոտրել է ողնաշարը, հիվանդանոցում և վերականգնողական կենտրոնում անցկացրել է 14 ամիս։ Այդ ժամանակից ի վեր մնացել է անվասայլակին գամված։ Չնայած դժբախտ պատահարին, Կրաուտհամերը կարողացել է բժշկական կրթությունն ավարտել ժամանակին և 1975 թվականին ստացել է բժշկի դիպլոմ։ 1975-1978 թվականներին Բոստոնի Հարվարդի համալսարանին կից Մասաչուսեթսի ընդհանուր պրոֆիլի հիվանդանոցում հոգեբուժության ռեզիդենտուրա է անցել։

Ջերալդ Քլերմանի հետ համատեղ «Secondary Mania» (1978) աշխատությունում նկարագրել է ֆարմակոլոգիական միջամտության կամ ֆիզիոլոգիական փոփոխությունների արդյունքում մանիկալ համախտանիշի դեպքերի շարքը և դրանց հիման վրա ներկայացրել «Երկրորդային Մանիա» հասկացությունը, որը հետագայում բոլորի կողմից դարձել է ընդունված։ 1980-ականների ընթացքում զբաղվել է նաև շախմատային մեկնաբանությամբ, մասնավորապես լուսաբանել է Կարպովի և Կասպարովի հանդիպումը։

1980 թվականից նրա աշխատությունները տպագրվել է «The New Republic» -ում։ 2013 թվականին նա հրատարակել է «Things That Matter: Three Decades of Passions, Pastimes and Politics» թեմայով շարադրությունների ժողովածուն, որը 2013 թվականի դեկտեմբերին և 2014 թվականի հունվարին գլխավորում է «The New York Times» քաղաքական բեսթսելերների ցուցակը ։

Ընտանիք 
 Կինը (1974-2018)` Ռոբին Կրաուտհամմերը, նկարիչ և քանդակագործ, Pro Musica Hebraica-ի հիմնադիր (ամուսնու հետ), կազմակերպություն, որը նվիրված է հրեական դասական երաժշտության տարածմանը և աջակցմանը։
 Որդի` լրագրող Դանիել Կրաութհամմեր(, ծնվ. 1985 թ.):

Ծանոթագրություններ

Արտաքին հղումներ 
Չ. Կրաուտհամմերի տպագրությունների արխիվը  Jewish World Review-ում։
 Չ. Կրաուտհամմերի կենսագրությունը  The Washington Post-ում։

Լրագրողներ այբբենական կարգով
Ամերիկացի լրագրողներ
Ամերիկացի բժիշկներ
Ամերիկացի հոգեբույժներ
Հարվարդի համալսարանի շրջանավարտներ
Պուլիտցերյան մրցանակակիրներ
Ամերիկացի սյունակագիրներ